Emmanuel Macron

Emmanuel Macron es un politico de Francia. Il nascet li 21-im de decembre 1977 in Amiens e es desde li 14-im de may presidente de Francia. Il hat fundat li centrist partise En Marche por li Electiones Presidentiel de Francia 2017, quel changeat su nómine a Renaissance. In li annu 2022 Macron esset reelectet quam presidente.

Personal e professional vive
Emmanuel Macron studiat filosofie in Paris. Pos to il fat li elitist scola de administration ENA e comensat laborar in li administration del state. Desde li annu 2005 Macron esset director de finances che li ministerie de finances. Pos to il laborat quam bankero in un bank de investmentes.

Emmanuel Macron es maritat con su ex-instructora Brigitte Trogneux qui es 24 annus plu old quam il.

Political cariera
 2006-2009 Macron esset membre del Socialist Partise de Francia.
 2012-2014 Macron laborat equip del presidente François Hollande.
 2014-2016 Ministre por economie, industrie e digital aferes.
 2016 Macron fundat li political partise En Marche.
 2017 Macron esset candidate por li Electiones Presidentiel de Francia 2017. In li unesim rond il recevit 24,0 percentes e in li duesim rond il ganiat con 66,1 percentes contra Marine Le Pen. Macron devenit oficialmen presidente de Francia ye li 14-im de may 2017.
 2022 Emmanuel Macron es reelectet quam presidente. Il ganiat in li duesim rond con 58,6 percentes denov contra Marine Le Pen, qui recevit 41,5 percentes.

Categorie:Politicos de Francia